बिहार: भारी बारिश की वजह से गिरी दीवार, 6 लोगों की मौत, एक जख्मी  
भारी बारिश की वजह से गिरी दीवार
6 लोगों की मौत, एक जख्मी
अलग अलग स्थानों पर दीवार ढहने से हुआ हादसा
भागलपुर जिले के बरारी थाना क्षेत्र में रविवार को भारी बारिश के कारण अलग अलग स्थानों पर दीवार ढहने से मलबे के नीचे दबकर छह लोगों की मौत हो गयी एक व्यक्ति जख्मी हो गया. भागलपुर जिलाधिकारी प्रणव कुमार ने बताया कि भारी बारिश के कारण बरारी थाना क्षेत्र में स्थित हनुमान मंदिर की चारदीवारी के अचानक गिर जाने से तीन लोगों की मौत हो गयी जबकि एक अन्य व्यक्ति जख्मी हो गया. उन्होंने बताया कि भारी बारिश के कारण बरारी थाना अंतर्गत खंजरपुर इलाके में एक मकान की दीवार गिरने से उसके मलबे के नीचे दबकर तीन लोगों की मौत हो गयी. 
प्रणव ने बताया कि मरने वालों में पांच पुरुष और एक महिला शामिल हैं. उन्होंने बताया शवों को पोस्टमार्टम के लिए और जख्मी को इलाज के लिए जवाहरलाल नेहरू मेडिकल कॉलेज अस्पताल भेजा गया है.